runetrust/blame-folketinget-dk huggingface dataset:
Karsten Lauritzen (V), 2011-01-14:
Jeg frygter bare, at børnene kan blive taget som gidsel i den her kamp, som grundlæggende handler om, at man fra Det Radikale Venstres og Enhedslistens side ønsker et fuldstændig anderledes asyl- og flygtningesystem i Danmark, end den nuværende regering og Venstre ønsker.
Pelle Dragsted (EL), 2018-04-12:
Jeg tror, at mange af os har været ude at snakke – for alle er jo berørte af den her konflikt – med mennesker, der er ansat i det offentlige, og der mødt en udbredt forventning om, at det her bare bliver et regeringsindgreb, og at vi vil se en gentagelse, altså at de nu laver en kæmpe lockout, så de hurtigt kan retfærdiggøre et regeringsindgreb.
Nick Hækkerup (S), 2020-12-11:
Det første er om ønsket fra Venstre om opdeling af lovforslaget, så det bliver opdelt i en del, der handler om peberspray, og i en del, der handler om EU-reglerne samt de svenske tolderes mulighed for at komme til Danmark og føre kontrol – i øvrigt medbringende peberspray og knipler.
Mohammad Rona (M), 2024-05-07:
Det kan man nok sætte spørgsmålstegn ved, og jeg kan også godt give et svar, men jeg tænker ikke, det er noget nyt for folk, hvis jeg siger, at vi i Moderaterne i hvert fald ønsker en europæisk løsning, lidt ligesom regeringen også gør det, og det, der også står i regeringsgrundlaget.
Knud Kristensen (KF), 2009-05-13:
Det er jo ganske enkelt et spørgsmål om, at det fra forslagsstillernes side her fremføres, at man fra anden side skal kunne pålægge én at lave nogle forskellige investeringer, og så er det jo sådan et meget kommunistisk styret system, som den pågældende hr. Thomas Jensen vil gennemføre.
Eyvind Vesselbo (V), 2011-05-10:
Selv med sådan nogle beslutningsforslag, vi ikke støtter, kan vi udmærket være venlige og debattere det sagligt, og det kunne jo så være et eksempel til efterfølgelse, også for oppositionen, at når vi drøfter ting, er man venlig, og det er man nok også indimellem.
Claus Hjort Frederiksen (V), 2009-05-14:
Det, som vi har set som hovedopgaven i et moderne samfund, er jo, at når vi vedkender os de centrale velfærdsområder - gratis hospitalsbehandling, gratis undervisning, skatteyderfinansieret ældrepleje - så skal vi inden for de rammer skabe det størst mulige råderum til, at det enkelte menneske, den enkelte familie kan indrette sig, som de gerne vil.
Frederik Bloch Münster (KF), 2025-12-04:
Jeg har selv tænkt mig at købe et par julegaver her i weekenden, som jeg vil hænge på et træ på Esbjerg Torv, som har til formål at hjælpe familier i nød med at holde jul på en god måde, og det kan jeg kun anbefale andre at gøre også.
Bjarne Corydon (S), 2011-11-30:
Altså, det undrer mig, hvis det, der ligger i spørgsmålet, skulle være, at Venstre nu, her i november 2011, er nået frem til den opfattelse, at forskning ikke har nogen betydning for konkurrenceevnen, at uddannelse ikke har nogen betydning for konkurrenceevnen, at praktikpladser ikke har nogen betydning for konkurrenceevnen.
Sandy Brinck (S), 2002-03-14:
Men det er korrekt, at Rigspolitichefen kan støtte forslaget. Så har vi jo ikke andre høringssvar, men hvis man kigger i Politiforbundets »Handlingsplan for fremtidens politik 2001-2005«, står der, at det dog skal præciseres, at Politiforbundet ikke går ind for anonyme vidner, men for anvendelsen af beskyttede vidner efter ovennævnte regler.
Jan E. Jørgensen (V), 2023-02-21:
Vi havde også et ganske udmærket foretræde, hvor de tre regeringspartier var mødt talstærkt frem for at høre stillerne fortælle om det her forslag, og jeg vil også godt sige, at det er nogle fremragende argumenter, man er kommet med, om vigtigheden af at blive undervist i dans, fitness, musik osv.
Søren Egge Rasmussen (EL), 2022-03-15:
Og de penge, der kommer ind ved det, vil efter de nuværende regler gå til boligorganisationen, men med det her lovforslag, går det sådan set ind og kan blive til gavn for de beboere, som afstår en parkeringsplads eller en græsplæne, og de penge kan så gå til, at man forbedrer boligerne, sådan at man kan løfte et boligområde.
Rasmus Prehn (S), 2018-02-21:
Er det udtryk for ministerens politiske holdning, når Trafik-, Bygge- og Boligstyrelsen har sendt et forslag i høring, der fra 2025 fratager Vendsyssel gennemkørende intercitytog til København og bryder med aftalen om, at der skal være fjerntog, der forbinder Aalborg Lufthavn?
Eva Kjer Hansen (V), 2008-01-09:
Og der tror jeg, at det er godt at have begge dele, for ved de anmeldte besøg, hvor alle de relevante medarbejdere er til stede og alle papirerne er fundet, får man også en langt bedre mulighed for at gå i dybden; og det vil sige, at man måske får mere fokus på det kvalitative i forbindelse med et besøg og får dermed også noget læring ud af det.
Per Kaalund (S), 1997-11-19:
Der skal fremover betales gebyrer for alle klager til Landsskatteretten, p.t. er det 600 kr., og virkningsdatoen bliver den 1. april 1998, dog for visse af områderne for toldområdet bliver det senest den 1. oktober 1999. Socialdemokratiet kan anbefale lovforslaget, fordi vi mener, det vil øge rigtigheden i og tilliden til konkrete afgørelser, og vi ser det også som en fordel, at Told- og Skattestyrelsen bliver mest muligt uafhængig ved klagebehandlingen.
Jacob Buksti (S), 2003-05-28:
Jeg vil bare spørge finansministeren, om finansministeren så er enig i, at det er fornuftigt, at man fremrykker disse offentlige investeringer af hensyn til bekæmpelse af ledigheden og fremme af beskæftigelsen, og om finansministeren føler sig fuldstændig tryg ved den finanspolitiske lempelse, der gennemføres, når man tager i betragtning, at så sent som i går var finansministeren citeret for i Jyllands-Posten, at der ikke er plads til en finanspolitisk lempelse.
Niels Helveg Petersen (RV), 1998-02-03:
Og det er jo netop, hvad vi gør på menneskerettighedsområdet både over for Israel og over for vore andre Middelhavspartnere. I modsætning til de fleste lande i regionen er Israel et demokrati og derfor også mere lydhør over for omverdenens synspunkter.
Jann Sjursen (KRF), 2003-04-11:
Så stor respekt har vi faktisk for vores folkekirkeordning og de nye initiativer, der skal til, at hvis man endelig vil noget her, så synes vi, at det er en god skik, at det bliver præsenteret for Folketinget, og at man prøver at tage en bred debat om det i Tinget, som kan repræsentere forskellige synspunkter på det her område.
Ole Stavad (S), 2003-05-27:
Da de pågældende tilsyneladende ikke engang har fundet ud af, at det er SF, der har fremsat forslaget, og os andre, der er positive, blev vi nærmest hængt ud som sådan nogle betonhoveder, der ikke ville være med til at forandre, samtidig med at Venstrefolkene var parate til det.
Özlem Sara Cekic (SF), 2011-11-25:
På trods af alle de sociale tiltag, som vi i dag skal tage ifølge lovgivningen, og de sundhedsmæssige tiltag, som vi skal tage ifølge lovgivningen, er der stadig væk børn i dagens rige Danmark, hvis forældre ikke har råd til at købe lægeordineret medicin.
Karsten Lauritzen (V), 2015-02-26:
Det åbenlyse spørgsmål, jeg så må stille Enhedslisten: Når man siger nej til alle de der ting, men alligevel siger, at man vil gøre noget, hvad er det så helt præcis, Enhedslisten vil gøre for at værne Danmark mod det, der i øjeblikket er den største terrortrussel, nemlig at 110 personer, hvoraf en del er danske statsborgere, er rejst fra Danmark til Syrien og altså vender tilbage og udgør en sikkerhedsrisiko i vores samfund?
Pernille Falcon (EL), 2002-04-25:
Forslaget om, at en del af den private boligmasse skal stå til rådighed for kommunal anvisning, vil kunne medvirke til at sikre en bedre social fordeling i boligbebyggelserne og samtidig sikre, at de socialt set dårligst stillede får mulighed for at få en bolig, men det kræver selvfølgelig, at kommunerne overholder forpligtelsen til netop at sikre de svageste sociale grupper.
Kristian Jensen (V), 2005-03-16:
Vi har gjort os utrolig umage med at sikre at få inddraget personaleorganisationerne løbende, ikke alene i forbindelse med at lave en fusionsorganisation, sådan at den kommunale side og den statslige side sidder sammen om bordet for at opbygge den nye organisation, men også i forhold til de personer, der sidder konkret med ansvaret i Told- og Skattestyrelsen for at få lavet den konkrete gennemførelse, og i forhold til mig selv som minister.
Kirsten Brosbøl (S), 2010-01-13:
Når ministeren siger, at vi havde nogle tal, da vi sad med det i forligskredsen, må jeg bare sige: For det første var det jo her i salen under en forespørgselsdebat, at regeringspartierne pludselig kom med 84 pct. som det officielle tal, mens vi andre stod med et tal på 80 pct. For det andet, hvis ministeren havde nogle tal og en anden vurdering af, hvordan målsætningen skulle udmåles, dengang vi sad og forhandlede, hvorfor har ministeren så ikke allerede under efterårets forhandlinger taget den her diskussion op med forligspartierne?
Thomas Jensen (S), 2015-04-28:
Men jeg kan ikke forstå den tilgang, som Enhedslisten har, hvor man, når vi ikke ved, hvor ISDS'en ender i sin substans, altså om Kommissionen kommer i land med de her fire forbedringsområder, stiller sig op i Folketingssalen i Danmark i dag og bare siger, at det skal afvises og smides ud.
Jette Bergenholz Bautrup (S), 2004-01-14:
Ministeren taler så meget om den negative sociale arv, og her kan man sige, at det er 50.000 kr. årligt, som man måske via Socialministeriet kunne finde en eller anden løsning på, i forhold til hvad der var, inden det projekt startede - der blev jo født mange børn, som havde abstinenser, som havde alkoholsyndrom, som havde mange bivirkninger af mødrenes misbrug.
Lene Espersen (KF), 2008-02-27:
De initiativer, som jeg gerne vil fremhæve, og som jeg mener er meget virkningsfulde allerede i dag, men som jeg også meget gerne ser at man, om jeg så må sige, ser på med fornyede øjne, er sådan noget som SSP-samarbejdet, og det er sådan noget som de gademedarbejdere og de fædregrupper, der er rundtomkring i landet.
Annette Vilhelmsen (SF), 2012-03-02:
Jeg vil også sætte pris på, at vi får debatten uden for salen her, og at vi får den i de baglande, vi kommer fra, for det er et alvorligt problem, at vi på den ene side forsøger at genoprette tilliden til den finansielle sektor og på den anden side stadig væk kan se, at de her lønninger, der bliver givet til direktører i pengeinstitutterne, er fuldstændig ude af enhver sammenhæng med noget.
Jette Gottlieb (EL), 2023-10-27:
Hvis vi skal lave et fællesskab på den grønne omstilling, hvis vi skal lave et fællesskab på det sociale område, hvis vi skal lave et fællesskab på alle de områder, også det kulturelle område og alle de områder, vi snakker om, er vi simpelt hen nødt til at have langt mere civilsamfundsfællesskab.
Line Barfod (EL), 2004-09-07:
Hvis man virkelig ville sikre gode fysiske rammer, hvorfor har man så ikke sat nogle af de mange arbejdsløse i arbejde med at renovere skolerne, og hvorfor har man så ikke sat penge nok af til at få en ordentlig folkeskole, der kan følge med det stigende elevtal, i stedet for at man samlet set har skåret 0,5 mia. kr. og så nu bare giver 100 mio. kr. som plaster på såret i sin valgfinanslov?
Peter Skaarup (DF), 2019-11-01:
Og der vil jeg bare lige spørge ministeren: Hvordan agter regeringen at tackle det forhold, at et forslag som det her jo koster ca. 10 mio. kr. årligt med fuld virkning over årene, men at der er partier herinde, som var lidt svært forståelige, i hvert fald i forhold til hvad det vil betyde for et forslag som det her, at det blev vedtaget uden om de partier?
Arne Melchior (CD), 1997-12-17:
Huslejen for de syv menneskers bolig på Forchhammersvej i København V var 1.800 kr. om året, og der skulle bruges 14.000! Det lykkedes at låne dem hos en fjern slægtning, og hvis det ikke havde været muligt, havde der ikke været andet at gøre end at sælge alt sit habengut for at redde livet.
Helge Adam Møller (KF), 2004-04-15:
Da justitsministeren hed Bjørn Westh, da justitsministeren hed Pia Gjellerup, da justitsministeren hed Erling Olsen, og da justitsministeren hed Frank Jensen, var der også flere tusinde, der ventede på at afsone. Jeg erkender blankt, at der er lidt flere i dag, og jeg erkender også blankt, at havde Socialdemokratiet fået sin vilje, havde der sandsynligvis ventet meget færre.
Anders Fogh Rasmussen (V), 2004-11-24:
For det første vil jeg gerne slå fast: Regeringens linje er, at FN skal have en så central rolle som overhovedet muligt i genopbygningen af Irak og den fortsatte udvikling af det irakiske samfund frem mod et bæredygtigt demokrati, hvor irakerne er herrer i eget hus.
Sophie Løhde (V), 2011-05-26:
Jeg vil gerne kvittere for bemærkningerne fra den radikale ordfører, og jeg kan også forstå, at fru Lone Dybkjær har haft lidt det samme problem som os andre, nemlig at der var mange gode forslag og andet, som man så gerne ville have nogle videre faglige anbefalinger af, men at det var svært at gennemskue økonomien i det her.
Knud Kristensen (KF), 2009-03-31:
Når vi tager en rundspørge i Dansk Arbejdsgiverforening og Dansk Byggeri om, hvad der egentlig er interesse for i forbindelse med tilbuddene på de forskellige renoveringsarbejder, så får vi at vide, at det netop er, at man laver noget, der reducerer energiforbruget i den enkelte ejendom.
Peder Hvelplund (EL), 2023-04-18:
Vi kan jo se i dag, hvordan man i mange kommuner opjusterer på visitatorer, altså i forhold til at kommunerne skal sikre, at den ydelse, der leveres, lige til præcis er tilstrækkelig til, at man ikke får en sag ved Ankestyrelsen, men at den heller ikke ligger mere end lige over det niveau, simpelt hen af økonomiske hensyn.
Ole Sohn (SF), 2007-10-23:
Jeg synes, at både Det Radikale Venstres, De Konservatives, Socialdemokraternes og Venstres ordførere har sagt nogle fornuftige ord om det her forslag om udvidelse af høringsretten og informationsflowet i større virksomheder på europæisk plan, så dem kan vi bare tilslutte os, og vi støtter også forslaget.
Frank Jensen (S), 1999-10-27:
Så lovforslaget her regulerer altså overvågning både bag skranken og foran skranken, og begge steder skal der skiltes, sådan at det både er et forbud, der kommer de ansatte til gode, og også, om jeg så må sige, brugere og klienter i den del af den offentlige sektor, hvortil der er offentlig adgang.
Morten Marinus (DF), 2013-11-13:
Vil det sige, at jeg kan forstå det sådan, at ministeren ikke er enig i Vordingborg Kommunes valgbestyrelses udlægning af sagen, netop at der er tale om en gråzone, så man faktisk ikke ved, om man har gjort noget forkert, eller man ikke har gjort noget forkert, men at ministeren mener, at man faktisk har gjort noget forkert, når vælgere har kunnet afgive brevstemme umiddelbart efter et vælgermøde, hvor som sagt oven i købet kun fem partier var indbudt?
Camilla Fabricius (S), 2021-02-25:
En respons, jeg har fået her under vores debat fra nogle af dem, der beskæftiger sig med overgreb, grænseoverskridende adfærd og den slags, handler meget om det her med, hvornår det er, vi ser grænsen, altså den glidende overgang: Hvornår opleves noget som et frit valg, og hvornår er det, det går hen og bliver noget andet?
Sofie Carsten Nielsen (RV), 2017-05-09:
Det er også derfor, at Radikale Venstre sådan set er meget positivt indstillet over for intensionerne med det her, men jeg er glad for at være en del af det arbejde, der er sat i gang, og jeg føler mig helt overbevist om, at der er et stærkt og bredt flertal, der både har vilje til og mulighed for at handle på det.
Anni Matthiesen (V), 2024-04-03:
Men kunne ordføreren ikke bekræfte her i salen i dag, at vi jo faktisk i dag anvender flere penge per elev i folkeskolen, end vi gjorde for bare få år siden, sådan at antallet af kroner, vi bruger i folkeskolen, de seneste år jo faktisk netop har været for opadgående, og at vi jo dermed egentlig anvender flere penge i dag?
Karsten Lauritzen (V), 2017-10-10:
Det skyldes først og fremmest de to retssikkerhedspakker, som regeringen har gennemført med bred opbakning i Folketinget, og med den foreliggende retssikkerhedspakke III går vi så skridtet videre og får ryddet op i de regler, der giver skattemyndighederne mulighed for at kontrollere borgere og virksomheder.
Theresa Scavenius (UFG), 2024-03-19:
Når der er fotodokumentation på, at der er asbest i området, hvordan forholder ordføreren sig så til, at man ikke i lovarbejdet forholder sig til det, men netop bare moser det igennem uden faktisk at forholde sig til noget, der er folkesundhedsmæssigt virkelig farligt?
Gitte Seeberg (KF), 1997-11-05:
Og der har også for nylig været afholdt en konference om dette emne her i København. Det beslutningsforslag, som nu er til behandling, giver regeringen mulighed for at bevise, at den politik, regeringen taler så meget om, netop hvordan virksomhederne kan tage et større socialt ansvar, også kan blive en realitet. Det er selvfølgelig beklageligt, at det overhovedet er nødvendigt at drøfte det her spørgsmål om at lade arbejdsgiverne betale for operationer eller andet for en medarbejder, men vi må se i øjnene, at med de ventelister, vi har på mange operationer og behandlinger, kan det i visse tilfælde være nødvendigt at ty til behandling på et privathospital, hvis man vil til med det samme.
Trine Mach (SF), 2009-05-15:
Til december rettes verdens øjne mod København, og det ville jo være rigtig flot, hvis Danmark som værtsnation også var et udstillingsvindue for kreativitet og innovation og kunne signalere til verden, at vi satser på intelligente og ambitiøse løsninger, så at satse på en udvidelse af energimærkningen ligger lige for, for vi ved, at det virker.
Kristian Thulesen Dahl (DF), 2003-12-18:
Nu kan det være, at der her i løbet af dagen er nogle, der kan komme tilbage - måske i anden runde, hvor der jo også bliver mulighed for at komme tilbage som ordfører - og fortælle, hvordan man vil forklare den danske befolkning, at det tvangsbidrag, de skal betale til den særlige pensionsopsparing på 1 pct. i dag, vil man forhøje til 2 pct.
Per Clausen (EL), 2010-03-17:
Det at øge sine reduktionsambitioner til 30 pct. kunne jo sådan set godt kobles sammen med nogle 2020-mål, hvis man sagde, at det, vi skal opnå i 2020, er at reducere CO2-udslippet, løse nogle problemer i forhold til vores ressourceforbrug og øge beskæftigelsen, altså at det ligesom var det, der var drivkraften.
Jesper Petersen (SF), 2011-03-01:
Nu drillede jeg for et øjeblik siden hr. Mikkel Dencker lidt, men jeg synes i virkeligheden, vi skal gå nærmere ind i betragtningerne om, hvad aftalen her betyder for mulighederne for transfer pricing og for at undgå dansk beskatning for et selskab som Q8, der mig bekendt er ejet af den kuwaitiske stat.
Karen Ellemann (V), 2013-11-12:
Kommunerne og skolelederne har efterlyst, at de kunne få lov at få lidt friere tøjler i forhold til at lave den her niveaudeling, f.eks. af pædagogiske årsager, fordi man synes, man vil lave drenge-pigehold i hjemkundskab – nu kommer det så til at hedde noget andet – og fordi man i langt højere grad har mulighed for at lave forskellige hold til elevernes bedste, dog stadig væk med beskyttelse af stamklassen.
Jeppe Kofod (S), 2010-02-10:
Mener ministeren, jf. ministerens udtalelser i Jyllands-Posten den 4. februar 2010, at det er irrelevant at diskutere, om den globale temperaturstigning skal være 2 eller 3 grader, når vi ved, at flere østaters overlevelse - som f.eks. Maldiverne, Seychellerne og Tuvalu er truet af stigende vandstande som følge af netop stigende temperaturer, og hvorledes stemmer ministerens udtalelse i Jyllands-Posten den 4. februar 2010 overens med det faktum, at det eneste, man netop nåede enighed om i Københavnererklæringen, var, at klodens temperaturer ikke må stige mere end 2 grader?
Inger Marie Bruun-Vierø (RV), 2001-03-23:
De er i andre henseender svage, og det er jo det, jeg mener at vi må have med i analysen, for vi kan ikke bare afhjælpe svage områders situation ved at flytte statsinstitutioner ud, og jo mere åbent landet bliver med hensyn til IT og pendling og sådan nogle ting, jo vanskeligere bliver det at styre en udvikling i lokalområder, der er svage.
Bodil Kornbek (KD), 2004-04-14:
Men der er vel intet i dag i lovgivningen, der ikke giver mulighed for en ledelsesstruktur, som både kan følge moderne ledelsesprincipper, og som kan være fremadrettet, og som også kan afspejle lokal forankring og dermed opfylde de kriterier, der er i lovgivningen allerede nu.
Henrik Brodersen (DF), 2018-05-25:
Nej, men så husker Christian Juhl måske også, at vi samtidig foreslog, at man sagtens kunne være behjælpelig fra dansk side med måske at få igangsat nogle forskellige sociale tiltag, at få sendt nogle socialpædagoger og andre op, som kunne varetage de her ting, som kunne vejlede, som kunne rådgive, og som i det hele taget bare kunne tage rundt i bygderne og se, hvordan tingene forholder sig.
Poul Nyrup Rasmussen (S), 2000-02-02:
Men når nu hr. Kristian Thulesen Dahl alligevel nævner ordet stueren, skal jeg gerne gentage, at det, jeg knyttede det ord til, var et forslag fra Dansk Folkeparti. Og jeg citerer, som forslaget blev præsenteret på Dansk Folkepartis landsmøde den 2.-3. oktober sidste år: »Ghettokriminaliteten i dag er af en sådan karakter og et sådant omfang, at det er nødvendigt at indføre helt nye metoder, som vi ikke hidtil har haft brug for i vort land. Dansk Folkeparti foreslår, at i tilfælde af, at en ung kriminel eller måske tredjegenerationsindvandrer gentagne gange begår kriminalitet og ingen opdragelse er mulig, ja så må ikke alene den pågældende, men hele hans familie hjemsendes og repatrieres.
Vivi Kier (KF), 2008-04-02:
Dengang afviste vi Konservative forslaget, det gør vi igen, og vi afviser forslaget af én enkelt grund: Det særlige børnetilskud var oprindelig tiltænkt forældre, der kom ud for en uforudset social begivenhed, eksempelvis dødsfald, og denne oprindelige tanke bag loven ønsker vi Konservative at fastholde.
Erling Bonnesen (V), 2010-04-26:
Venstre er fuldstændig enige i, at vi skal gøre, hvad vi kan her fra Folketingets side med at stille nogle gode rammer til rådighed både for udkantskommuner og her i den her situation selvfølgelig også for syd- og sønderjyske kommuner, ingen som helst tvivl om det.
Per Clausen (EL), 2014-11-11:
Det her er så et af dem, og det vigtige her er jo sådan set, at vi siger, at vi tror, at der som et supplement til de markedskræfter, som orienterer sig efter at tjene så mange penge så hurtigt som muligt, er brug for noget andet, mere og bedre, nemlig en lånemekanisme, som låner penge ud, ikke med det formål, at det skal koste staten penge, men med det formål, at der i de projekter, der faktisk er samfundsøkonomisk og i øvrigt økonomisk rentable, kan blive investeret i, at de kan blive gennemført.
Majbrit Berlau (EL), 2005-04-28:
For det, jeg sådan set synes er vigtigt i den her debat, er, at det ikke kun handler om den systematiske indsamling af sygdomme, men også om en sikring af undersøgelse af de sygdomme, som ikke er ridset op her, såsom hiv, tuberkulose, depressioner osv.
Martin Lidegaard (RV), 2005-03-02:
Det er nemlig sådan, at den gruppe, vi snakker om her, besidder utrolig store ressourcer, ressourcer, som de ikke kan få lov til at bidrage med i det danske samfund, og som vi som samfund ikke får glæde af, fordi vi har forsømt hele debatten og at lave handlingsplaner for tilgængelighed i det her samfund i alt, alt for mange år.
Jakob Sølvhøj (EL), 2021-05-27:
Vi mener i Enhedslisten, at vi frem for kun at lade det efterspørgselsstyre – jeg har bemærket ministerens svar – skal udarbejde en egentlig grøn strategiplan for voksen- og efteruddannelserne frem mod 2030, så vi har et solidt grundlag for en massiv offentlig investering både i de almene voksenuddannelser og de erhvervsrettede voksen- og efteruddannelser på efterskoler og amu-centre.
Jesper Langballe (DF), 2010-11-23:
Jeg vil bare spørge hr. Kamal Qureshi, om han har overvejet, at muslimerne – dette lille, stakkels mindretal – i virkeligheden er et mastodontisk stort flertal, fordi muslimerne jo ikke føler sig som tilhørende et folk, hverken det danske eller hjemlandsfolket, men som tilhørende den store Ummah, hvor man siger, at så mange milliarder muslimer ikke kan tage fejl.